Proteas pak Engelse 3 keer in Kaap | Netwerk24
Karla Pretorius en Joanne Harten veg in die Wêreldbeker-toernooi in Liverpool om besit.Foto: Reg Caldecott
Die Protea-netbalspan sal einde November kans kry om wraak te neem teen Engeland, wanneer die Rose besoek aan die Kaap aflê vir ’n reeks van drie toetse.
Netbal Suid-Afrika het Woensdag bevestig dat Suid-Afrika en Engeland van 29 November tot 1 Desember in die Bellville-fietsrystadion sal kragte meet.
Engeland het die Proteas se hoop om die Wêreldbeker-toernooi in Liverpool met ’n medalje af te sluit, verydel, deur dié spanne se stryd om die bronsmedalje met 58-42 te wen.
Engeland het vroeër ook koning gekraai in die spanne se ontmoeting in die kwalifiserende fase van die toernooi (58-47).
Die drie toetse, wat as die Spar-uitdaging bekend sal staan, gaan onderskeidelik op ’n Vrydag (29 Nov.), Saterdag (30 Nov.) en Sondag (1 Des.) beslis word. – Sportredaksie
Meer oor: Karla Pretorius | Kaapstad | Toetsreeks | Nsa | Netbal | Proteas
Protea se naam pryk op balle in VB-netbal
Nou weet die wêreld van Proteas